
От проведено публично обсъждане в Община Златоград във връзка с изпълнение на проект ‚‚Закупуване на оборудване с екологично предназначение – Компактор, за нуждите  на Регионално депо за ТБО – Мадан“

Днес  19.11.2025 год. от 16:00 часа в изпълнение на изискванията на чл. 15, ал. 1 от Закона за Общинския дълг в заседателната зала на Общински съвет Златоград, ІІ-ри етаж в сградата на Общинска администрация Златоград се проведе публично обсъждане на проект ‚‚Закупуване на оборудване с екологично предназначение – Компактор, за нуждите  на Регионално депо за ТБО – Мадан“.
В общественото обсъждане участие взеха служители на Общинска администрация гр. Златоград.
 В обсъждането не взеха участие граждани, представители на синдикални и бизнес организации, неправителствени организации и други юридически лица, които осъществяват дейност на територията на Община Златоград.	
Проекта бе представен от инж. Елка Чаушева – Секретар на Община Златоград, която изрази намерението на Община Златоград за поемане на дългосрочен дълг от Предприятието за управление на дейностите за опазване на околната среда /ПУДООС/ за доставка на един брой нова уплътняваща машина – компактор за депа за твърди битови отпадъци, при следните параметри:
1. Предназначение – закупуване на специализирана техника – компактор за уплътняване на отпадъци на Регионално депо за ТБО - Мадан;
2. Стойност на проекта – 1 060 800,00 лв.;
3. Начин на финансиране – безлихвен заем от Предприятие за управление на дейностите по опазване на околната среда /ПУДООС/;
4. Срок за погасяване – 5 /пет/ години;
5. Начин на обезпечаване – запис на заповед;
Целта на проекта е оптимизиране на процеса на депониране на отпадъците на новоизграждащата се клетка 2 на Регионално депо за ТБО – Мадан. За изпълнението на проекта е необходимо поемане на дългосрочен общински дълг. Дължимите средства за обезпечаване на безлихвения заем, ще бъдат разпределени между общините Мадан, Златоград и Неделино, съгласно процентния дял от сключения меморандум, който се актуализира ежегодно.
След представянето на проекта, думата бе дадена на присъстващите за мнения, въпроси и предложения. Всички присъстващи бяха единодушни за подкрепа на намерението на общината за поемане на дългосрочен дълг от ПУДООС.
В обсъждането не взеха участие граждани, представители на синдикални и бизнес организации, неправителствени организации и други юридически лица, които осъществяват дейност на територията на Община Златоград.
	В деловодството на Община Златоград няма заведени писмени становища и предложения, такива не са постъпили и на електронната поща на общината.
Поради изчерпване на дневния ред общественото обсъждане бе закрито в 16,30 часа.


Изготвил протокола:

